**Սուրբ Վիկտոր եկեղեցի** (իտալ.՝ Chiesa di San Vittore), հռոմեական կաթոլիկ եկեղեցու Միլանի արքեպիսկոպոսության ծխական եկեղեցի Իտալիայի Լոմբարդիա մարզի Լեքո գավառի Էզինո Լարիո կոմունայում։ Տեղակայված է ապառաժի վրա։ Եկեղեցին նվիրված է Վիկտոր Մավրին, ով մահացել է Միլանում մոտ 303 թվականին։

Պատմություն
-----------

Սուրբ Վիկտոր եկեղեցին թվագրվում է 15-րդ դարին, սակայն եկեղեցու պատմությունն սկսվում է 13-րդ դարից։ 14-րդ դարում այն անցել է Պերլեդո կոմունայի ենթակայության ներքո, սակայն 1455 թվականին տարանջատվել է նրանից։ 19-րդ դարում ընդգրկվել է Պերլեդոյի ծխական փոխանորդության ներքո՝ դրա կազմում գործելով մինչև 1971 թվականը, այնուհետև անցել Ալտո Լարիոյի "zona pastorale III di Lecco" ավագ քահանայի ենթակայության ներքո։ 1552 թվականին եկեղեցում ստեղծվել է Սուրբ հաղորդության եղբայրությունը, 1662 թվականին՝ Holy Rosary (Սուրբ Ռոզարի) եղբայրությունը, որի արքեպիսկոպոս Բենեդետո Էրբա Օդեսկալչին եղբայրությանը միացել է 1722 թվականին։

Ճարտարապետություն
-----------------

Եկեղեցու արտաքին տեսքը և զանգակատունը
Ներկայիս եկեղեցին համարվում է ժամանակի ընթացքում մի շարք հաջորդական ընդլայնումների և փոփոխությունների արդյունք, որոնցից առաջինը թվագրվում է 1520 թվականին։ 1849 թվականին վերականգնվել է զանգակատունը՝ ստանալով իր ներկայիս տեսքը։ 1888-1990 թվականներին կատարվել են արտաքին տեսքի բարեփոխումներ։ Քանդակագործ Դինո Բոլարբետիի ստեղծած մուտքի բրոնզե քանդակներով դուռը տեղադրվել է 1947 թվականին։ Գլխավոր մուտքի բրոնզե կիսալուսնի հեղինակը Միքելե Վեդանին է, այն ներկայացնում է *Gloria di San Vittore a cavallo*: Կառույցի ճակատային վերջին բարեփոխումները կատարվել են 2009 թվականին։

Ներքին հարդարանքներ
16-17-րդ դարերում ավելացվել է անվակունդը, 1770-1780 թվականներին կատարվել են այլ ավելացումներ։ Փայտե դռան շրջանակը փորագրվել է 1654 թվականին։ Ընկուզենու փայտից մկրտարանը թվագրվում է 1570 թվական։ Բարոկկո ոճի ձեռքի աշխատանքները կատարել է ծխական քահանա Պիտեր Գարգանիկոն 17-րդ դարում։ Այդ հարդարանքներից են խորանի պահարանները, ավազանը, խոստովանարանը, երգչախմբի երգեհոնը, որմնանկարները։ 1665-1685 թվականներին ստեղծված փայտե աշխատանքների մեծ մասը դեռևս պահպանվել են եկեղեցում։ Խորանի առաստաղին պատկերված է Սուրբ Մարիամի համբարձումը, որի վրա առկա է Ջուզեպպե Անտոնիո Կաստելիի ստորագրությունը։ Մյուս որմնանկարներում պատկերված են ավետարանականներ, Սուրբ Լուսիան, Ագաթան, Ագնեսը, Կատերինը։ Ներկայիս մարմարյա բեմը ստեղծել է Անտոնիո Ալբինոլա Վիջուն 18-րդ դարում՝ փոխարինելով ընկուզենու փայտից պատրաստված բեմին։ Պրեստբիտերականության երկու կողմերում պատկերված են Սուրբ Վիկտորն ու Տիրամայր Ռոզարին։ Ձախակողմյան Սան Կառլո բեմը կառուցել է Գաբրիո Բրուտանին 19-րդ դարում։ Երկու գոբելենները պատկերում են Հովհաննես Մկրտչի ծնունդն ու Սուրբ Անտոնիոյին և հանդիսանում են Էզինո Լարիոյի գոբելենի դպրոցի (Scuola degli arazzi di Esino Lario) ստեղծած աշխատանքներից։

Պատկերասրահ
-----------

* 
* 
* 
* Անտոնիո Ստոպպանիին նվիրված հուշատախտակ Սուրբ Վիկտոր եկեղեցու պատինԱնտոնիո Ստոպպանիին նվիրված հուշատախտակ Սուրբ Վիկտոր եկեղեցու պատին
* 
* 
* 
*

Ծանոթագրություններ
------------------

1. ↑  "Parrocchia di San Vittoresec. XV - [1989]" (in Italian). Lombardia Beni Culturali. Retrieved 2016 թ․ հունիսի 22.`{{cite web}}`: CS1 սպաս․ չճանաչված լեզու (link)
2. ↑  "Confraternita del Santissimo Sacramento1552 - sec. XVIII" (in Italian). Lombardia Beni Culturali. Retrieved 2016 թ․ հունիսի 22.`{{cite web}}`: CS1 սպաս․ չճանաչված լեզու (link)
3. 1 2 3 4 5 6  "Esino Lario - Chiesa parrochiale di San Vittore" (in Italian). Proloco Lario Orientale. Retrieved 2016 թ․ հունիսի 22.`{{cite web}}`: CS1 սպաս․ չճանաչված լեզու (link)
4. 1 2 3 4  "Chiesa di San Vittore" (in Italian). Progetto della Comunità Montana Valsassina Valvarrone Val d'Esino Riviera. Արխիվացված է the original 2015 թ․ հոկտեմբերի 4-ին. Retrieved 2016 թ․ հունիսի 22. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Վիկտոր եկեղեցի (Էզինո Լարիո)** կատեգորիայում։ |